als_Latn dik_Latn tur_Latn
Tri vjet pas prezantimit të kompjuterit Raspberry Pi, krijuesit e tij kanë vendosur të hedhin në treg gjeneratën e dytë, që vjen me një harduer më të mirë. Raspberry Pi 2 ofron një procesor me katër bërthama me shpejtësi 900 MHz, një kartë grafike me shpejtësi 250 MHz dhe 1 GB RAM. I gjithë ky kushton vetëm 35 dollarë. Pajisja mund të operojë me një version të veçantë të Windows 10.
Procesori është shumë më i fuqishëm se ai me një bërthamë me shpejtësi 700 MHz që gjendet tek modeli i gjeneratës së parë. Karta grafike e brendshme mund të deshifrojë video full-HD me shpejtësi 30 pamje në sekondë, dhe vjen gjithashtu me programin h.264/MPEG-4 AVC, i cili i shkurton të dhënat për të mundësuar transmetim më të shpejt. Numri i portave të USB-ës është rritur në katër (nga dy që gjenden tek gjenerata e parë), dhe përfshihen edhe lidhje të tjera si HDMI (video out), microSD, porta 100 Mbit Ethernet dhe vend për kufje 3.5 mm.
Arkitektura ka pësuar gjithashtu rritje nga ARMv6 në ARMv7, dhe lejon kompjuterin Raspberry Pi 2 të operojë me të gjitha sistemet operative Windows. Raspberry Pi 2 është hedhur në treg, por fillimisht do të shiten vetëm 100 mijë njësi. Klikoni në linkun e mëposhtëm për të blerë pajisjen tek një nga distributorët e Raspberry.
Burimi: Raspberry
(Herë të lexuara: 211)
als_Latn als_Latn als_Latn zho_Hans als_Latn